**Prednost ili opasnost?**

Koje su osnovne stvari koje igra može da ponudi u odnosu na već postojeće forme umetnosti? Na prvom i osnovnom mestu tu je interaktivnost igrača sa okruženjem u igri, sa likovima pa i sa pričom. **Za razliku od filma gde je gledaoc nemi posmatrač, u igrama igrač ima slobodu da menja stvari, donosi odluke, aktivno učestvuje u priči, jer je on glavni akter iste.**

* U zavisnosti od igre naravno, igrač može potpuno ili delimično menjati tok igre, i odlučivati o njenom kraju, tako da se može reći da se praktično nadovezuje na pisca.
* **Druga stvar koju igra nudi je potpuna simbioza svih ostalih vidova umetnosti.** Tako imamo potpuni audio-vizuelni doživljaj (muzika+film) uz interaktivnost.

To je definitivno argument koji niko ne može da ospori i neoboriv dokaz da igre treba da se nađu rame uz rame sa drugim vidovima umetnosti. Pojedine igre idu čak i dotle da igraču daju odrešene ruke da sam stvori glavnog junaka po uzoru na sebe, ili na koji god način poželi. Tako stvoren lik takođe može da gradi i svoju ličnost u interakciji sa drugim likovima u igri, ili odlukama koje donosi verovatno po uzoru na odluke koje bi igrač donosio u sličnim životnim situacijama. Glavni junaci filmova ili knjiga su već stvorene ličnosti koje samo možemo da posmatramo i osuđujemo ili opravdavamo, ali nikako da na njih utičemo.

Ipak postoji velika opasnost da se osoba potpuno saživi sa ovim virtuelnim svetom i da postane na izvestan način zavisnik od video igrica.

Zbogom Flappy Bird

Ovo je igrica za korisnike mobilnih telefona sa android i iOS operativnim sistemima. Suština igrice je provesti ptičicu skočicu između cevi, a da se pri tom ne zakači ni za jednu. Nažalost tvorac ove igrice je 09.03.2014. obrisao igru i više je nije moguće preuzeti.